فیفا آلتین توْپ اؤدۆلو  یوخسا فیفا قیزیل توْپ اؤدۆلو بیر فوتبال اؤدولو — بو اؤدول ۲۰۱۰-۲۰۱۵-جی ایللرده هر ایل فیفا و فرانس فوتبال طرفیندن ایلین ان یاخشی ارکک فوتبال اویونچوسونا وئریلن بیر اؤدول ایدی. فیفا آلتین توْپ اؤدولو ۲۰۱۰-جو ایلده فیفا دونیادا ایلین فوتبال اویونچوسو و فرانس فوتبالین دوزنله‌دیگی آلتین توپ‌ اؤدوللرینین بیرلشمه‌سیندن یارانمیشدیر. بو اؤدولدن اؤنجه ایلین ان یاخشی فوتبال اویونچوسونا فیفا دونیادا ایلین فوتبال اویونچوسو اؤدولو وئریلیردی. ژورنالیستلر و میلّی تاخیم‌لارین مشقچی‌لری و کاپیتان‌لاری‌نین وئردیگی اوْیلار (رأی‌لر) ایله سئچیلن فوتبال اوْیونچوسو، ایلین فیفا آلتین توْپ اؤدۆلونو قازانیردی. ۲۰۱۶-جی ایلده فیفا و فرانس فوتبالین ایش‌بیرلیگی سونا چاتدی و بو ایلدن باشلایاراق ان یاخشی فیفا فوتبال اؤدوللری قاباقکی اؤدولون یئرینی توتدو.